b'\n_START_ARTICLE_\nMunandimanus\n_START_PARAGRAPH_\nMunandimanus (epididymis) on isaslooma paariline sisesuguelund. Munandimanused, mis paiknevad munandi juures, on enamikul amniootidel._NEWLINE_Munandimanused arenevad Wolffi juhadest. Munandimanused on s\xc3\xb5ltuvad androgeenidest ja \xc3\xb6strogeenist.\n_START_SECTION_\nMadudel\n_START_PARAGRAPH_\nMadudel paikneb munandi ja munandimanusepea vahel lisakanal. Munandimanuses toimub isassugurakkude k\xc3\xbcpsemine ja s\xc3\xa4ilitamine. Munandimanuse piirkonnas paikneb keerdunult munandimanusejuha.\n_START_SECTION_\nImetajatel\n_START_PARAGRAPH_\nPaljudel imetajatel koosneb munandimanus munandimanuse peast, kehast ja sabast.\n_START_SECTION_\nFunktsioonid\n_START_PARAGRAPH_\nSeemnerakud, mis sisenevad munandimanusepea piirkonda, k\xc3\xbcpsevad (nad ei suuda veel ujuda). Neid toidetakse munandimanuses n\xc3\xb5rega ja k\xc3\xbcpsemana liiguvad nad edasi. Seemnepurske ajal liiguvad seemnerakud munandimanuse alumise osa piirkonnast, mis toimib seemnerakkude reservuaarina, seemnejuhadesse._NEWLINE_Munandimanuses talitlevad vere- ja n\xc3\xa4rvivarustus ning l\xc3\xbcmfivool.\n_START_SECTION_\nPatoloogia\n_START_PARAGRAPH_\nLevinuim haiguslik seisund on munandimanusep\xc3\xb5letik ehk epidid\xc3\xbcmiit. Kuid esineb ka mitmeid healoomulisi kasvajaid nagu kaasas\xc3\xbcndinud von Hippel-Lindau s\xc3\xbcndroomi (RHK-10 ja ICD-10 \xe2\x80\x93 Q85.8), mille korral kasvajakolle paikneb munandimanuse piirkonnas.'